**UPUTE STRANKAMA**

Za vrijeme pojave bolesti COVID -19, uzrokovane virusom SARS-CoV-2 upravno tijelo Općine Starigrad rad sa strankama nastavit će obavljati radnim danom prvenstveno putem pošte, elektroničke pošte te telefonskim putem.

Svi obrasci putem kojih se elektronskim putem mogu podnijeti zahtjevi za rješavanje prava stranaka i podaci o plaćanju upravne pristojbe nalaze se na mrežnoj stranici Općine Starigrad ([www.opcina-starigrad.hr](http://www.opcina-starigrad.hr)).

Ukoliko zahtjev stranke nije moguće riješiti bez prisutnosti stranke, stranka je dužna najaviti svoj dolazak elektroničkom poštom ili telefonskim putem pri čemu će dobiti termin svog dolaska, kako bi se izbjegle gužve i prisutnost većeg broja ljudi u istim prostorima.

Telefonski brojevi i e-mail adrese kontakata upravnog tijela Općine Starigrad s kojima će se dogovoriti termin dolaska objavljeni su na mrežnoj stranici Općine Starigrad.

Prilikom dolaska u službene prostorije stranke su se dužne pridržavati propisanih epidemioloških mjera, poštujući higijenske standarde propisane od Nacionalnog stožera civilne zaštite i nadležnih institucija (dezinfekcija ruku sredstvima na ulazu), te održavajući fizičku distancu od dva metra.

Stranka će pri dolasku službeniku dati osobne podatke radi slijedivosti kontakata.

Pri dolasku u prostore Općine Starigrad, strankama se preporuča doći sa zaštitnim maskama i rukavicama.

Upravno tijelo Općine Starigrad nastavljaju obavljati svoj redovan posao i radne zadatke, a navedene mjere provode se u cilju suzbijanja širenja zarazne bolesti uzrokovane virusom COVID -19 te zaštite građana i službenika od nepotrebnog izlaganja rizicima zaraze.